Not Fade Away

«Not Fade Away» er ein song av Buddy Holly og Norman Petty som først vart spelt inn av The Crickets, bandet til Holly, i Clovis i New Mexico i mai 1957. Rytmen til songen er eit klassisk døme på Bo Diddley-rytmen. Songen vart opphavleg gjeve ut som B-sida til «Oh, Boy!» og seinare på albumet The «Chirping» Crickets. 

Musikkmagasinet Rolling Stone hadde versjonen til Holly på 108. plass på lista deira over dei 500 største songane gjennom tidene. 

Originalsongen
Holly and The Crickets spelte inn songen i Clovis i New Mexico den 27. mai 1957, same dagen som songen «Everyday» vart spelt inn. Rytmemønsteret til «Not Fade Away» er ein variant av den legendariske Bo Diddley-rytmen, der trykket kjem på den andre, og ikkje det tredje slaget i den første takten. Jerry Allison, trommeslagaren i The Crickets, slo rytmen på ei pappøskje. Allison, bestevenen til Holly, skreiv om noko av teksten, men namnet hans kom aldri med som låtskrivar på songen. Joe Mauldin spelte kontrabass på denne inspelinga. Truleg var korvokalistane Holly, Allison og Niki Sullivan, men dette er ikkje heilt sikkert.Buddy Holly: Greatest Hits. Liner notes. 1995. MCA Records.

«Not Fade Away» vart opphavleg gjeven ut som B-sida til hitsingelen «Oh, Boy!» og kom så ut på albumet The "Chirping" Crickets (1958).

I motsetnad til det som vert vist i filmen The Buddy Holly Story (1978), var ikkje «Not Fade Away» den siste songen Holly spelte på den siste konserten sin i Clear Lake i Iowa, den 2. februar 1959, like før han omkom i ein flystyrt. Den siste songen var «Brown Eyed Handsome Man», som vart framført av alle artistane som hadde spelt den kvelden. 

 The Rolling Stones 

I 1964 spelte The Rolling Stones inn ei utgåve av «Not Fade Away», som la stor vekt på Bo Diddley-rytmen, og han vart ein stor hit i heimlandet. Songen var og den første av bandet som vart gjeven ut i USA. 

Han vart spelt inn seint i januar 1964 og kom ut 21. februar 1964 med «Little by Little» som B-side. Songen klarte å nå tredjeplass på den britiske singellista, som den første songen deira på Topp 5.Rolling Stones "Not Fade Away" reaches no.3 in UK singles chart.   I USA nådde singelen 48. plass, her med songen «Stoned» som B-side.Carr, Roy, The Rolling Stones, an Illustrated Record New English Library, London 1976 Songen var ikkje med på den britiske utgåva av debutalbumet deira, The Rolling Stones, men var opningsspor på den amerikanske utgåva, som hadde tittelen England’s Newest Hitmakers. Songen vart mykje spelt på konsertar dei første åra til the Stones, vanlegvis som opningssong. 

 Medverkande 
 Mick Jagger – vokal og perkusjon
 Keith Richards – gitar
 Brian Jones – munnspel og perkusjon
 Bill Wyman – bassgitar
 Charlie Watts – trommer
 Phil Spector – maracas

Rush

Rush-versjonen av «Not Fade Away» var debutsingelen deira, gjeven ut i 1973. B-sida til singelen var «You Can't Fight It», og var den første originale songen Rush gav ut. Singelen er sjeldan og eit samlarobjekt i dag. Ingen av desse songane er nokon gong gjevne ut på CD offisielt. 

 Andre utgåver 
Fleire artistar har gjort sine utgåver av songen, mellom andre Grateful Dead, Bobby Fuller Four, Bruce Springsteen, Bob Dylan, Tom Petty, Patti Smith, Freddie Mercury, Tanya Tucker, Eric Hine, The Supremes, The Everly Brothers, Hank Marvin, Noel Redding, Sheryl Crow, The Beatles, Quicksilver Messenger Service, Stephen Stills og James Taylor.

 Kjelder 
 Denne artikkelen bygger på «Not Fade Away (song)» frå ,  den 19. februar 2009. 
 oppgav desse kjeldene:

Kategori:Songar frå 1957
Kategori:Singlar frå 1964
Kategori:Songar skrivne av Buddy Holly
Kategori:Songar skrivne av Norman Petty
Kategori:Buddy Holly-songar
Kategori:Rolling Stones-songar
Kategori:Songar produserte av Andrew Loog Oldham
Kategori:Dick and Dee Dee-songar
Kategori:Grateful Dead-songar
Kategori:Sheryl Crow-songar
Kategori:Rush-songar
Kategori:Decca Records-singlar
Kategori:London Records-singlar
Kategori:Brunswick Records-singlar
Kategori:Bobby Fuller-songar
Kategori:The Everly Brothers-songar
Kategori:Phil Ochs-songar
Kategori:Stephen Stills-songar
Kategori:Tanya Tucker-songar
Kategori:New Jordal Swingers-songar
Kategori:The Knack-songar
Kategori:The Flying Pickets-songar
Kategori:Nitty Gritty Dirt Band-songar
Kategori:Foreigner-songar
Kategori:Deep Purple-songar
Kategori:The Band-songar
Kategori:Hank Marvin-songar
Kategori:John Entwistle-songar
Kategori:James Taylor-songar
Kategori:Status Quo-songar
Kategori:Lemmy-songar
Kategori:Richard Thompson-songar
Kategori:Def Leppard-songar
Kategori:Diana Ross-songar
Kategori:Stevie Nicks-songar
Kategori:Florence + The Machine-songar
 108